ᱠᱟᱥᱤᱯᱩᱨ, ᱩᱛᱚᱨᱟᱠᱷᱚᱸᱰ

ᱠᱟᱥᱤᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨᱟᱠᱷᱚᱸᱰ ᱨᱮ ᱩᱫᱷᱚᱢ ᱥᱤᱝ ᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ, ᱟᱨ ᱱᱤᱭᱟᱹ ᱮᱭᱟᱭ ᱩᱯᱠᱷᱚᱸᱰ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱩᱫᱷᱚᱢ ᱥᱤᱝ ᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱠᱩᱢᱟᱣᱩᱸ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱥᱚᱦᱚᱨ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱥᱤᱯᱩᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱒᱑,᱖᱒᱓ ᱟᱨ ᱠᱟᱥᱤᱯᱩᱨ ᱛᱟᱦᱥᱤᱞ ᱨᱤᱱ ᱦᱚᱲ ᱮᱞ ᱫᱚ ᱒᱘᱓,᱑᱓᱖ ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱚᱛᱱᱚᱜ
ᱠᱟᱥᱤᱯᱩᱨ 29.22°N 78.95°E ᱨᱮ ᱢᱮᱱᱟᱜᱼᱟ, ᱟᱨ ᱱᱟᱶᱟ ᱫᱤᱞᱞᱤ ᱠᱷᱚᱱ ᱠᱚᱧᱮᱼᱯᱟᱪᱮ ᱨᱮ ᱑᱘᱐ ᱠᱤᱞᱚᱢᱤᱴᱚᱨ (᱑᱑᱐ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱠᱟᱥᱤᱯᱩᱨ ᱫᱚ ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱠᱩᱢᱟᱣᱩᱝ ᱴᱚᱴᱷᱟ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱨᱮ ᱢᱮᱱᱟᱜᱼᱟ ᱼ ᱫᱚᱨᱭᱟ ᱟᱴᱮᱫ ᱠᱷᱚᱱ ᱫᱚ ᱕᱐᱐ ᱟᱨ ᱑,᱐᱐᱐ ᱯᱷᱤᱴ (᱑᱕᱐ ᱟᱨ ᱓᱐᱐ ᱢᱤᱴᱚᱨ) ᱛᱟᱞᱟ ᱚᱛ ᱟᱨ ᱨᱟᱢᱜᱚᱝᱜᱟ ᱟᱨ ᱠᱳᱥᱤ ᱜᱟᱰᱟ ᱨᱮᱱᱟᱜ ᱜᱷᱟᱹᱴᱤ ᱛᱟᱞᱟ ᱨᱮ ᱠᱩᱢᱟᱣᱩᱝ ᱨᱮᱱᱟᱜ ᱢᱩᱬ ᱮᱛᱚᱢᱼᱠᱚᱧᱮ ᱣᱟᱴᱟᱨᱥᱮᱰ ᱦᱚᱛᱮᱛᱮ ᱯᱟᱨᱚᱢ ᱟᱠᱟᱱᱟ ᱚᱛ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱢᱩᱪᱟᱹᱫ ᱮᱞ ᱞᱮᱠᱟᱛᱮ, ᱠᱟᱥᱤᱯᱩᱨ ᱨᱤᱱ ᱦᱚᱲ ᱮᱞ ᱫᱚ ᱠᱤᱨᱤᱵᱟᱛᱤ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱚ ᱑᱒᱑,᱖᱒᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱟᱜ ᱮᱞ ᱫᱚ ᱖᱓,᱖᱒᱕ ᱟᱨ ᱛᱤᱨᱞᱟᱹ ᱭᱟᱜ ᱮᱞ ᱫᱚ ᱕᱗,᱙᱗᱕ ᱦᱤᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱐᱑ ᱠᱷᱚᱱ, ᱦᱚᱲ ᱮᱞ ᱫᱚ ᱒᱘,᱖᱕᱖ ᱟᱨ ᱓᱐.᱘% ᱵᱟᱲᱦᱟᱣ ᱮᱱᱟ ᱾ ᱩᱛᱛᱚᱨᱟᱠᱷᱚᱸᱰ ᱞᱟᱹᱜᱤᱫ ᱔᱙᱐ ᱜᱟᱺᱴ ᱢᱤᱴᱚᱨ ᱜᱚᱴᱟ ᱜᱟᱺᱴ ᱢᱤᱞ (᱑᱘᱙/ᱜᱟᱺᱴ ᱠᱤᱞᱚᱢᱤᱴᱚᱨ) ᱨᱮᱱᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱕᱗,᱖᱙᱓ ᱜᱚᱴᱟ ᱜᱟᱺᱴ ᱢᱤᱞ (᱒᱒,᱒᱗᱕/ᱜᱟᱺᱴ ᱠᱤᱞᱚᱢᱤᱴᱚᱨ) ᱢᱮᱱᱟᱜᱼᱟ ᱾ ᱑᱘᱘᱑ ᱨᱮ, ᱠᱟᱥᱤᱯᱩᱨ ᱨᱤᱱ ᱦᱚᱲ ᱮᱞ ᱫᱚ ᱑᱔,᱐᱐᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

᱐ᱼ᱖ ᱵᱚᱪᱷᱚᱨ ᱩᱢᱚᱨ ᱨᱤᱱ ᱜᱤᱫᱽᱨᱟᱹ ᱭᱟᱜ ᱦᱚᱲ ᱮᱞ ᱫᱚ ᱑᱔᱘᱓᱕ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱠᱟᱥᱤᱯᱩᱨ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱒.᱒᱐% ᱢᱮᱱᱟᱜᱼᱟ ᱾ ᱠᱟᱥᱤᱯᱩᱨ ᱨᱮ, ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱖᱓ ᱨᱮᱱᱟᱜ ᱯᱚᱱᱚᱛ ᱡᱟᱱᱟᱝ ᱡᱟᱹᱱᱤ ᱫᱚ ᱙᱑᱒ ᱢᱮᱱᱟᱜᱼᱟ ᱾ ᱠᱟᱥᱤᱯᱩᱨ ᱨᱮ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱫᱚ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱘᱙᱐ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱘᱖᱒ ᱢᱮᱱᱟᱜᱼᱟ ᱾ ᱠᱟᱥᱤᱯᱩᱨ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱒.᱔᱕% ᱢᱮᱱᱟᱜᱼᱟ, ᱱᱤᱭᱟᱹ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱗᱘.᱘᱒% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱠᱟᱥᱤᱯᱩᱨ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱖.᱘᱘% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱗᱗.᱖᱓% ᱢᱮᱱᱟᱜᱼᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱠᱟᱥᱤᱯᱩᱨ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱢᱤᱫ ᱢᱩᱬ ᱦᱤᱡᱩᱜ ᱥᱮᱱᱚᱜ ᱛᱟᱞᱢᱟ ᱠᱟᱱᱟ, ᱱᱚᱣᱟ ᱨᱟᱱᱤᱠᱷᱮᱛ, ᱯᱚᱣᱲᱤ ᱟᱨ ᱜᱮᱭᱟᱨᱥᱮᱱ ᱥᱚᱦᱚᱨ ᱞᱟᱹᱜᱤᱫ ᱛᱮ ᱵᱚᱞᱚᱱ ᱫᱩᱣᱟᱹᱨ ᱞᱟᱹᱜᱤᱫ ᱠᱟᱹᱢᱤᱭᱟ ᱾ ᱥᱚᱦᱚᱨ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱐᱙ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱓᱔ ᱤᱫᱤ ᱛᱮ ᱥᱮᱵᱟ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱓᱔ (ᱢᱟᱲᱟᱝ ᱫᱚ NH 74) ᱡᱚᱥᱯᱩᱨ ᱟᱨ ᱱᱚᱜᱤᱱᱟ ᱰᱟᱦᱟᱨ ᱛᱮ ᱱᱚᱡᱤᱵᱟᱵᱟᱫᱽ ᱮ ᱡᱚᱲᱟᱜᱼᱟ, ᱟᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱐᱙ (NH 309) ᱠᱟᱥᱤᱯᱩᱨ ᱫᱚ ᱥᱟᱢᱟᱝ ᱨᱮ ᱨᱩᱫᱽᱨᱚᱯᱩᱨ ᱟᱨ ᱠᱚᱧᱮ ᱨᱮ ᱨᱟᱢᱯᱩᱨ ᱟᱨ ᱥᱨᱤᱱᱚᱜᱚᱨ ᱠᱷᱚᱱ ᱡᱚᱲᱟᱜᱼᱟ

ᱥᱟᱹᱠᱷᱭᱟᱹᱛ


Category:Cities and towns in Udham Singh Nagar district
Category:Cities in Uttarakhand